Diari Oficial de la Generalitat Valenciana


Sumari del DOGV 8683, del 22-11-2019 (2019/10924)

RESOLUCIÓ de 13 de novembre de 2019, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2019 de places de personal funcionari d'administració i serveis.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8683

Data del DOGV
:   22-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10126


Data del document
:   13-11-2019

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 13 de novembre de 2019, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2019 de places de personal funcionari d'administració i serveis. [2019/10058]  
En virtut del que disposa l'article 19.U de la Llei 6/2018, de 3 de juliol, de pressupostos generals de l'Estat per a l'any 2018, vigent quant a la regulació que conté de l'oferta d'ocupació pública.  
  
En virtut del que disposa l'article 36.2 de la Llei 28/2018, de 28 de desembre, de pressupostos de la Generalitat per a l'exercici 2019.  
  
Considerant el que disposa l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, referits a l'oferta d'ocupació pública.  
  
Realitzat el tràmit d'informació als representants dels treballadors, en la reunió amb data de 22 de gener de 2019.  
Vists els informes favorables tant de la Direcció General d'Universitat, Investigació i Ciència, amb data de 24 de setembre de 2018, com del Ministeri d'Hisenda, de 25 de juliol de 2018, referència 53232.  
  
Vist l'informe favorable del Ministeri d'Hisenda del 25 de febrer de 2019, així com l'informe favorable de la Direcció General d'Universitat, Investigació i Ciència, amb data de 3 de maig de 2019.  
I vist l'Acord adoptat pel Consell de Govern d'aquesta universitat, amb data de 29 d'octubre de 2019.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell.  
A proposta de la gerent, Emma Benlloch Marco, resolc:  
  
Primer  
Aprovar l'oferta d'ocupació pública per a l'any 2019 de places de personal funcionari d'administració i serveis de la Universitat Miguel Hernández d'Elx, de conformitat amb la taxa de reposició autoritzada i que figura en l'annex d'aquesta resolució, així com ordenar-ne la publicació en el Diari Oficial de la Generalitat Valenciana.  
  
Segon  
Les convocatòries i les bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
  
Tercer  
Aquesta oferta d'ocupació pública s'executarà mitjançant processos selectius que garantisquen els principis constitucionals d'igualtat, mèrit i capacitat i els que contemplen l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i el 51 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Quart  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de ser publicada, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i el 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no es dicte una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 13 de novembre de 2019.- El rector: Juan José Ruiz Martínez.  
  
  
  
ANNEX  
  
Escala Subgrup Taxa de reposició Taxa addicional per a l'estabilització d'ocupació temporal  
Tècnica mitjana d'informàtica A2 5  
Tècnica bàsica d'informàtica C1 11 3  
Tècnica bàsica de laboratori C1 1 2  
Tècnica especialista C1 2  
Tècnica bàsica de comunicació C1 6   
Auxiliar administrativa C2 15 23  
Auxiliar tècnica i de laboratori C2 2  
Total 33 37